Zastava Turkmenistana
Zastava Turkmenistana je usvojena 24. januara 2001. Često je opisuju kao najdetaljniju zastavu svijeta. Prije nezavisnosti zastava ove zemlje je bila slična ostalim zastavama SSSR-a. Nakon sticanja nezavisnosti 1991. usvojili su sličnu zastavu, ali je ova verzija zvanično usvojena 2001. Na zelenoj podlozi se nalazi crvena pruga dizajnirana kao ćilim. Pored se nalazi bijeli polumjesec sa pet zvijezdi petokraka. Simbolika zastave je sljedeća: zelena i crvena boja su tradicionalne boje Turkmenistana. Bijeli polumjesec simbolizira nadu i blistavu budućnost zemlje. Zvijezde predstavljaju pet provincija, dok pet dijelova ćilima predstavlja pet glavnih plemena ili kuća. Maslinova grančica se nalazi na dnu crvene pruge. Tu je kao simbol trajne neutralnosti zemlje.